CELEX: 62017TA0539
Language: lt
Date: 2019-06-06 00:00:00
Title: Byla T-539/17: 2019 m. birželio 6 d. Bendrojo Teismo sprendimas byloje EIB/Sirija (Arbitražinė išlyga — Paskolos susitarimas „Al Thawra“ Nr. 16405 — Susitarimo neįvykdymas — Avansu išmokėtų sumų grąžinimas — Palūkanos — Bylos nagrinėjimas nedalyvaujant šaliai)

29.7.2019   
            
            
               LT
            
            
               Europos Sąjungos oficialusis leidinys
            
            
               C 255/31
            
         
      2019 m. birželio 6 d. Bendrojo Teismo sprendimas byloje EIB/Sirija
      (Byla T-539/17) (1)
      
      (Arbitražinė išlyga - Paskolos susitarimas „Al Thawra“ Nr. 16405 - Susitarimo neįvykdymas - Avansu išmokėtų sumų grąžinimas - Palūkanos - Bylos nagrinėjimas nedalyvaujant šaliai)
      (2019/C 255/40)
      Proceso kalba: anglų
      
         Šalys
      
      
         Ieškovas: Europos investicijų bankas, iš pradžių atstovaujamas P. Chamberlain, T. Gilliams, F. Oxangoiti Briones ir J. Shirran, vėliau F. Oxangoiti Briones, J. Klein ir J. Shirran, padedamų advokato D. Arts ir solisitoriaus T. Cusworth
      
         Atsakovė: Sirijos Arabų Respublika
      
         Dalykas
      
      SESV 272 straipsniu grindžiamas prašymas įpareigoti Sirijos Arabų Respubliką sumokėti sumas, išmokėtas pagal paskolos susitarimą „Al Thawra“ Nr. 16405, kartu su delspinigiais.
      
         Rezoliucinė dalis
      
      
                  1.
               
               
                  Nurodyti Sirijos Arabų Respublikai grąžinti Europos Sąjungai, atstovaujamai Europos investicijų banko (EIB), 404 792,06 eurų, 954 331,07 svarų sterlingų (GBP), 29 130 433,00 Japonijos jenų (JPY) ir 1 498 184,58 JAV dolerių (USD) sumas.
               
            
                  2.
               
               
                  Priteisti nuo šių pagrindinių sumų ir pagal sutartis mokėtinų palūkanų 4,52 % dydžio metinių delspinigių, skaičiuojamų nuo 2017 m. rugpjūčio 9 d. iki sumokėjimo dienos.
               
            
                  3.
               
               
                  Atmesti likusią ieškinio dalį.
               
            
                  4.
               
               
                  Priteisti iš Sirijos Arabų Respublikos bylinėjimosi išlaidas.
               
            
         (1)  OL C 369, 2017 10 30.